Държавен вестник, бр. 58, 2025 г., стр. 63

БРОЙ  58	
Д Ъ Р Ж А В Е Н  В Е С Т Н И К 	
СТР.  63   
5. да знае разхода на личния състав на 
военното формирование и ППС;
6. да контролира чрез дежурния по парк 
излизането и връщането на ППС в парка;
7. да проверява и своевременно да изпраща 
назначените извън военното формирование 
караули (команди), патрули и да докладва за 
това на началника на щаба;
8. да взема незабавни мерки при природно 
бедствие, авария или пожар във военното фор­
мирование или в непосредствена близост до 
него, за опазване на бойното знаме, отбрани­
телните продукти, както и при необходимост 
да извиква пожарен екип от структурите на 
МВР;
9. да предприема мерки съгласно плано­
вете (правилата) за действие при получаване 
на сигнал за различните видове опасности и 
при бедствия;
10. да докладва на командира (началника) 
на военното формирование за всички инци­
денти по време на дежурството му и на опе­
ративния дежурен на съответната регионална 
служба „Военна полиция“ и да предприема 
необходимите действия; 
11. да заповядва на длъжностните лица от 
денонощния наряд използването на оръжие 
само при условия и по ред, определени в 
този устав;
12. да проверява съвместно с лекаря (назна­
чено длъжностно лице при фирмено хранене):
12.1. качеството на храната преди раздаване­
то є, като вписва резултатите от проверката в 
книгата за контрол и разрешава раздаването є;
12.2. при съмнение в качеството на храната 
да докладва на командира (началника) и да 
не разрешава раздаването є до вземане на 
окончателно решение;
12.3. лично или чрез помощник-дежурния 
по военно формирование контролира заделя­
нето на проби от готовата храна;
13. да контролира поддържането на реда и 
чистотата в района на военното формирование;
14. да следи за изменението на ядрената, 
химическата и биологическата обстановка на 
територията на военното формирование, като 
периодично записва данните в дневника за 
това и ги докладва по определения ред;
15. да записва отдадените му разпорежда­
ния в определената за това книга за получени 
(отдадени) разпореждания и да контролира 
изпълнението им;
16. да посреща командира (началника) на 
военното формирование и да му рапортува, 
например: „Господин (госпожо) майор, през 
време на дежурството ми инциденти не е има­
ло (имаше). Оперативен дежурен (дежурен по 
бригада (база) – капитан Иванов (Иванова)“; 
когато присъстват и други военнослужещи, 
преди рапорта той командва „МИРНО!“;
17. да се представя на заместниците на 
командира на военното формирование, както 
и на пристигналите през денонощието длъж­
ностни лица от старшия щаб; 
18. да приема рапортите на дежурните по 
роти и на другите дежурни длъжностни лица 
за разхода на личния състав, за въоръжението, 
боеприпасите, изправността на запечатването 
им и за инциденти (когато има такива);
19. да изготвя на основата на рапортите по 
т. 18 сведение и да го докладва по определения 
ред на командира (началника) на военното 
формирование;
20. да посреща и придружава: министъра на 
отбраната на Република България, офицерите 
от висшия команден състав, както и офице­
рите от старшия щаб, които са преки начал­
ници на командира (началника) на военното 
формирование, както и лицата, участващи в 
проверка на военното формирование;
21. да допуска влизането на военнослужещи 
от други формирования и други лица само 
след разрешение на командира (началника) 
на военното формирование и след като им 
бъде издаден еднократен пропуск.
Чл. 289. (1) При посрещане на лицата по 
чл. 288, т. 20 оперативният дежурен (дежур­
ният по военното формирование) подава ко­
манда „МИРНО!“ и им рапортува, например: 
„Господин (госпожо) генерал-майор, бригадата 
(базата) води занятия съгласно седмичните 
разписания. Оперативен дежурен по военно 
формирование (дежурен по военно формиро­
вание) – капитан Иванов (Иванова)“.
(2) Когато лицата по чл. 288, т. 20 се пос­
рещат от командира (началника) на военно 
формирование, оперативният дежурен (дежур­
ният по военно формирование) само им се 
представя, например: „Господин (госпожо) 
генерал-майор, оперативен дежурен (дежурен 
по военно формирование) – капитан Иванов 
(Иванова)“.
Чл. 290. По отношение на вътрешния 
и външния караул (патрул) оперативният 
дежурен (дежурният по военно формирование) 
изпълнява задълженията си, като извършва 
регламентираните в този устав проверки.
Чл. 291. При отделно носене на опера­
тивното дежурство и дежурството по воен­
но формирование командирът на военното 
формирование със своя заповед разпределя 
задълженията между оперативния дежурен и 
дежурния по военно формирование, като на 
дежурния по военно формирование се възлагат 
задълженията, свързани с денонощния наряд 
и войсковата служба.
Чл. 292. (1) В дежурната стая на разполо­
жение на оперативния дежурен (дежурния по 
военно формирование) трябва да има:
1. планове на оперативния дежурен (дежур­
ния по военно формирование) и неговия